وەڕیەوبەرایەتیەگە لە بەیانامەیگ رەسیە ئاژانس شەفەق نیوز وت: رویداویگ هاتوچو ناوبەین ماشینیگ تایبەت و ڕووەکە تەکسی لە ناوچەی حەمام عەلی لە پارێزگای نەینەوا ئیوارەی ئمڕوو رویدا.
بەیاننامەگە وتیش: تیمەیل وەرگری شارستانی ناچار بوین ئامێر بڕین و جیاوەکردن هایدرۆلیک وەکار بارن، تا کانزاگە بووڕن و تەرمەیل درارن و بڕەسنە پزشک دادوەری.
لەلای خوەییش، سەرچەوەیگ لە پولیس پارێزگای نەینەوا ئەرا ئاژانس شەفەق نیوز وت: شەش کەس گیانیان لەدەس دان و سێ کەسیش زەخمدار بوین وە رویداویگ هاتوچو دڵتەزن ناوبەین دوو ماشین نزیک ئاوای گونێترە لە ناحیەی حەمام عەلی باشوور شار مووسڵ.
